گەنجۍ گەڕەکەکاو ئۊرمان، کشلا، ئەسەنتەپە و یەشیلدەرەو سەر بە مونتێقەو گەڤەروو جۊلەمێرگینە ڕووەشا نیا جادەکاو چالاکیی ناڕەزایەتییشا کەرد، بۊنەو ئا ڕووەدایەو هاموشۊیۊ، کە دلێشنە دوۍ ئەندامۍ ئەڎایاو ئاشتی، بە نامەکاو عەداڵەت سافالیۍ و پەریشان ئاکچەلیکۍ مەرڎۍ. چالاکییەکۍ تا شەوۍ دێرۍ بەرڎەوامۍ بێنۍ.
گەنجۍ جادە و ڕێکێشا وستێرە و گەمەی ئاویرەینشا ورڎا، ئا پۊلیسۍ ئامۍ یاگۍ چالاکییەکەی، بە فیشەکی پلاستیکی و گازی هەڵسمج هجوومشا کەرد سەروو گەنجەکا. سەرسەعبنە ڕاو مکەبەرەو سەیارەکاشاوە سروودۍ نەژادپەرسیشا وەڵۍ کەرڎێوە.
ئەرەنیشتاو گەڕەکەکۍ ئەرەیاونانشا، پۊلیسەکۍ دلۍ سەیارەکاشانە بە یۊترینیشا واتەن: "با تەقەشا وەنە کەرمۍ، ئیتر وەسێن!".
س.ز
